ദേശീയ തൊഴില്ദാന പദ്ധതി: രണ്ടാം ഘട്ടത്തില് 14,000 സ്വദേശികള്ക്ക് തൊഴില് നല്കി മനാമ: ദേശീയ തൊഴില്ദാന പദ്ധതിപ്രകാരം രണ്ടാം ഘട്ടത്തില് 14,000 സ്വദേശികള്ക്ക് തൊഴില് നല്കിയതായി തൊഴില്സാമൂഹിക ക്ഷേമകാര്യ മന്ത്രി ജമീല് ബിന് മുഹമ്മദ് അലി ഹുമൈദാന് വ്യക്തമാക്കി.ലക്ഷ്യമിട്ടിരുന്നതില് 56 ശതമാനം ഇക്കാലയളവില് നേടാന് സാധിച്ചു. കിരീടാവകാശിയും പ്രധാനമന്ത്രിയുമായ പ്രിന്സ് സല്മാന് ബിന് ഹമദ് ആല് ഖലീഫയുടെ നിര്ദേശമനുസരിച്ചാണ് രണ്ടാംഘട്ട തൊഴില്ദാന പദ്ധതിക്ക് ഈ വര്ഷം തുടക്കമിട്ടത്. തദ്ദേശീയ തൊഴില്വിപണി ശക്തിപ്പെടുത്താനും സ്വകാര്യ മേഖലയില് കൂടുതല് സ്വദേശികള്ക്ക് തൊഴില് നല്കാനും സാധിച്ചു. 2021ല് മൊത്തം 25,000 സ്വദേശികള്ക്ക് തൊഴില് നല്കാനാണ് ലക്ഷ്യമിട്ടിരുന്നത്. ഇതില് 14,011 പേര്ക്ക് തൊഴില് നല്കി. കോവിഡ് പ്രതിസന്ധിക്കിടയിലും ഇത്രയും തൊഴിലന്വേഷകര്ക്ക് അനുയോജ്യമായ തൊഴില്മേഖലകളില് നിയമിക്കാന് സാധിച്ചത് നേട്ടമാണെന്നും അദ്ദേഹം ചൂണ്ടിക്കാട്ടി. വരും ദിവസങ്ങളില് കൂടുതല് സ്വദേശികള്ക്ക് സ്വകാര്യമേഖലയില് തൊഴില് നല്കാന് സാധിക്കുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു.